EkBass/fiwiki-20250220-pages-articles huggingface dataset:
Dmitri Ševtšenko

Dmitri Ševtšenko (; s. 13. toukokuuta 1968 Taganrog) on uransa jo päättänyt venäläinen kiekonheittäjä. Ševtšenko voitti hopeaa vuoden 1993 MM-kisoista Stuttgartista tuloksella 66,90. Hänellä on myös EM-hopea vuoden 1994 EM- kisoista Helsingistä. Ševtšenkon ennätys on vuonna 2002 Krasnodarissa heitetty 70,54. Hän edusti urallaan Neuvostoliittoa vuoden 1991 MM-kisoissa, IVY:ä vuoden 1992 kesäolympialaisissa ja Venäjää vuodesta 1993 alkaen. Ševtšenko osallistui urallaan kolmiin kesäolympialaisiin, joissa paras sijoitus oli 1992 kisojen kahdeksas tila. Nykyisin hän toimii valmentajana. == Lähteet == * Luokka:Venäläiset kiekonheittäjät Luokka:Vuonna 1968 syntyneet Luokka:Elävät henkilöt
Nuppipullo

Nuppipullo, olutpullo, standardipullo, oli Ruotsissa kehitetty maailman ensimmäinen lasiteollisuuden standardipullo. Pitkälle 1800-luvulle olut jaettiin ja myytiin pääasiassa irtotavarana tai oluttynnyreissä. Panimoiden kasvaessa Ruotsissa 1800-luvun lopulla tuli tarve saada yhtenäistettyä oluen jakeluastia. Jotta voitaisiin käyttää koneellista pullotuslaitteita, syntyi tarve standardipullolle, jota voitaisiin käyttää kaikissa panimoissa koko Ruotsissa. Pulloa voitaisiin käyttää kierrättäen uudelleen ja uudelleen. Uuden olutpullon suunnitteli Hamburgin panimon Anders Bjurholm ja korkkivalmistaja Emil Boethius. Se hyväksyttiin vuonna 1884 Tukholmassa panimoiden yhdistyksen standardipulloksi. Vuonna 1886 se hyväksyttiin panimoihin muualla Ruotsissa. Sitä tehtiin kolmessa eri tilavuudessa 1/6, 1/3 ja 2/3 litraisena. Pullojen kyljessä oli kohokirjaimilla merkitty pullon koko ja valmistaja. Merkintä (H) tarkoitti Hammarin lasintehdasta, (L) Liljedahlia, (Å) Årnäsiä ja (*) Surtea ja (S) Sundia. Aluksi pullot puhallettiin muottiin suupuhaltamalla, mutta vähitellen teko koneellistui. Pullossa oli paksu lasinen suuaukko yläreunassa (siitä pullo saikin nimensä). Pullon sulkeminen korkilla ei ollut täysin luotettavaa, korkki saattoi tulla ulos pullosta, jos pullo oli liian kuumassa. Korkki korvattiin alumiinilla vuonna 1932. Samalla katosi myös pullon ominainen pullonsuu. Myöhemmin korvattiin raskas pullo modernimmalla ja kevyemmällä olutpullolla. Suomessa nuppipullo tuli käyttöön 1800-luvun lopulla ja yleistyi 1900-luvun alussa. Suomessa valmistettiin 1/3 ja 2/3-litran pulloja. Suomessa standardipulloja valmisti seuraavat lasitehtaat: Grönvik (merkintä pullon pohjassa), Johannislund (J), Arima (A), Karhula (K), Wiiala (W) ja Riihimäki (R). ==Lähteet== * Annila, Markku: Vanhat lasini, Suomen lasimuseo, 2013. * Birgitta Conradson, Sillburkar & tvålkartonger, Nordiska museet, 1977 Luokka:Pullot
Saint-Georges

Saint-Georges voi tarkoittaa: Paikkoja: *Saint-Georges, kunta Quebecin provinssissa Kanadassa *Saint-Georges, kunta Cantalin departementissa Ranskassa *Saint-Georges, kunta Charenten departementissa Ranskassa *Saint- Georges, kunta Gersin departementissa Ranskassa *Saint-Georges, kunta Lot-et- Garonnen departementissa Ranskassa *Saint-Georges-sur-Loire, kunta Maine-et- Loiren departementissa Ranskassa *Saint-Georges-Buttavent, kunta Mayennen departementissa Ranskassa *Saint-Georges, kunta Ranskan Guyanassa *Saint- Georges, kunta Mosellen departementissa Ranskassa *Saint-Georges, kunta Pas- de-Calais'n departementissa Ranskassa *Saint-Georges, kunta Tarn-et-Garonnen departementissa Ranskassa Henkilöitä: *Le Chevalier de Saint-Georges (1745–1799), ranskalainen säveltäjä ja kapellimestari *Jules-Henri Vernoy de Saint-Georges (1799–1875), ranskalainen libretisti, näytelmä- ja romaanikirjailija. ==Katso myös== *Saint George
Leah McFall

Leah McFall (s. 1. heinäkuuta 1989 Belfast, Pohjois-Irlanti) on brittiläinen laulaja. Hän sijoittui toiseksi The Voice UK -kilpailussa vuonna 2013. Hän julkaisi debyyttisinglensä ”Home” kesäkuussa 2014. Kappaleella laulaa myös Will.i.am, joka toimi hänen valmentajanaan The Voice UK:ssa. == Diskografia == === EP:t === * Frills and Fur (2010) * Ink (2017) === Singlet === * Home (feat. will.i.am) (2014) * Wolf Den (2016) * Happy Human (2017) * Somber (2018) * White X (2018) * Marriage (2019) ==== Promosinglet ==== * I Will Survive (2013) * Killing Me Softly (2013) * I Will Always Love You (2013) ==== Vierailevana artistina ==== * Bang Band (will.i.am feat. Leah McFall) (2013) * Spiritual Warfare (Ghetts feat. Leah McFall & Jordy) (2018) == Musiikkivideot == * No Ordinary Love (2014) * Home (2014) * Happy Human (2017) == Lähteet == Luokka:Brittiläiset poplaulajat Luokka:Vuonna 1989 syntyneet Luokka:Elävät henkilöt
This Is How We Do

This Is How We Do on yhdysvaltalaisartisti Katy Perryn kappale hänen neljänneltä, Prism-studioalbumilta. Perry sanoitti kappaleen yhdessä tuottaja Max Martinin ja Klas Åhlundin kanssa sekä nauhoitti sen Tukholmassa. Kappale julkaistiin albumin viidentenä singlenä 11. elokuuta 2014. "This Is How We Do" on dancepopkappale "faux"-urbaaneilla ja hip-hop-tyylisillä vaikutteilla, jossa Perry laulaa ajanviettorutiineistaan ystäviensä kanssa. Räppäri Riff Raffin sisältävät remixit on myös julkaistu. Kappale sai musiikkikriitikoilta vaihtelevia vastaanottoja ristiriitaisista positiivisiin, joista monet ylistivät kappaleen vanhan koulukunnan fiilistä, kutsuen sitä kesähitiksi kun taas toiset kritisoivat kappaleen sanoja. Jotkut vertailivat kappaletta hänen aiempiin, California Gurls ja Last Friday Night (T.G.I.F.) singleihin. Kappaleeseen liittyvä musiikkivideo julkaistiin 31. heinäkuuta 2014 ja sillä nähdään kun artisti saa valmiiksi manikyyrin, laulaa karaokea hänen kavereidensa kanssa sekä pitää yllään erikoisia ja kummallisia asuja Yves Saint Laurentin mondriaanimekosta pepperonipizza-uima-asuun. ==Lähteet== Luokka:Vuoden 2014 kappaleet Luokka:Katy Perryn kappaleet
Bailame

Bailame on espanjalaisyhtye Three Loversin kappale. Sen julkaisi Konga Records yhtyeen debyyttisinglenä 3. kesäkuuta 2014. Kappaleeseen liittyvä musiikkivideo julkaistiin videopalvelu YouTubessa singlen julkaisupäivänä. Kappale ei ole toistaiseksi onnistunut pääsemään listoille. ==Kappaleet== Digitaalinen lataus # Bailame (Christopher Vitale Remix Radio) - 3:23 # Bailame (Tropical Version) - 3:36 ==Lähteet== Luokka:Vuoden 2014 kappaleet Luokka:Espanjalaiset musiikkikappaleet
Castagneto Carducci

Castagneto Carducci on kunta Italiassa Toscanan alueella olevassa Livornon maakunnassa. Kunta sijaitsee Tyrrhenanmeren rannalla. Kuntaan kuuluva Castagneto Carduccin keskiaikainen kylä sijaitsee sisämaassa olevalla kukkulalla. Rannikolla oleva kylä on nimeltään Marina di Castagneto Carducci. Kunta on saanut nimensä siellä asuneen Giosuè Carduccin mukaan. Tirreno–Adriatico 2014 ==Lähteet== ==Aiheesta muualla== Luokka:Livornon maakunnan kunnat
Fool’s Complaint

Fool's Complaint on yhdysvaltalaisartisti Suzanne Vegan kappale hänen uransa kahdeksannelta, Tales from the Realm of the Queen of Pentacles- studioalbumilta. Sen julkaisi Amanuensis Productions albumin ensimmäisenä singlenä 6. tammikuuta 2014. Kappaleeseen liittyvä sanoitusvideo julkaistiin videopalvelu YouTubessa 5. helmikuuta 2014. Kappale ei ole saavuttanut suurta menestystä, vaan sen ainoa tiedetty listasaavutus on Suomen virallisen radiolistan 92. sija. ==Kappalelista== Digitaalinen lataus # ==Listasijoitukset== Listat (2014) Paras sijoitus Suomi (Suomen virallinen radiolista) 92 ==Lähteet== Luokka:Vuoden 2014 kappaleet Luokka:Yhdysvaltalaiset musiikkikappaleet
Jari Kallio

Jari Teppo Juhani Kallio (s. 21. kesäkuuta 1961 Parainen) on suomalainen upseeri ja kenraalimajuri. Hän toimi Maanpuolustuskorkeakoulun rehtorina vuosina 2018–2021, maavoimien operaatiopäällikkönä vuosina 2017–2018 ja sitä ennen Karjalan prikaatin komentajana vuosina 2014–2016. == Urasta == Kallio valmistui Kadettikoulusta vuonna 1984. Hän on palvellut opetusupseerina, KFOR- joukoissa sekä kolmeen otteeseen tasavallan presidentin adjutanttina. Ennen Karjalan prikaatin komentajuutta hän työskenteli Utin jääkärirykmentissä. Hän on palvellut myös suunnitteluosastolla Pääesikunnassa Helsingissä. ==Ylennykset== * Vänrikki 1981 * Luutnantti 1984 * Yliluutnantti 1986 * Kapteeni 1990 * Majuri 1993 * Everstiluutnantti 2000 * Eversti 2006 * Prikaatikenraali 2014 * Kenraalimajuri 2018 == Muuta == Kallio on Kadettikunta ry:n puheenjohtaja lokakuusta 2018. == Lähteet == *Jari Kallio, Puolustusvoimien kenraalit === Viitteet === Luokka:Suomalaiset kenraalit Luokka:Vuonna 1961 syntyneet Luokka:Elävät henkilöt
Herman Hellner

Johan Herman Hellner (9. joulukuuta 1848 Mustasaari – 14. joulukuuta 1942 Helsinki) oli suomalainen kamreeri ja teosofi.Päivästä päivään. 90 vuotta täytti..., Helsingin Sanomat, 10.12.1938, nro 333, s. 6, Kansalliskirjaston digitaaliset aineistot Hellner aloitti uransa kruununvoudin apulaisena. Hän oli sittemmin nimismiehenä ja vuonna 1877 hänet otettiin kamarikirjuriksi tullihallitukseen. Vuonna 1880 hänestä tuli Kaupunkien Yleisen Paloapuyhdistyksen kamreeri, ja tätä tointa hän hoiti vuoteen 1923 saakka. Hellner oli Teosofisen Seuran ensimmäisiä toimihenkilöitä Suomessa. Hän oli perustamassa 1897 Helsingin Teosofista kirjastoa ja hän oli kirjaston puheenjohtaja 1897–1923. Hellner julkaisi myös okkultistisia tutkielmia Kalevalasta. Hänen tätä aihetta käsitellyt kirjoituksensa Kalevala ett teosofiskt diktvärk ilmestyi Teosofisk Tidskrift-lehdessä vuonna 1904. Hellner kirjoitti artikkeleita sekä päivälehtiin että Teosofiseen Aikakauslehteen. Hellner oli naimisissa vuodesta 1891 Matilda (Matty) Sofia Laurellin (1866–1948) kanssa. == Teoksia == * Kalevala, teosofinen runoteos ; ruotsinkielisestä alkuteoksesta Kalevala, ett teosofiskt diktvärk suomentanut Kaija Holstikko. Ihmisyyden tunnustajien julkaisuja nro 63. Vilppula 2003 == Lähteet == * Hellnerin elämäkertatiivistelmä Kansallisbiografiassa * Rafael Olinin GeneaNet-sivusto : Johan Helmer Hellner * Pekka Ervastin 1916 ilmestyneen teoksen Kalevalan avain alkusanat-kappaleessa mainitaan Hellnerin Kalevala-tutkielma == Viitteet == Luokka:Suomalaiset teosofit Luokka:Vuonna 1848 syntyneet Luokka:Vuonna 1942 kuolleet
Most na Soči

Most na Soči (ennen Sveta Lucija tai Sveta Lucija na Mostu, ) on asutuskeskus Tolminin kunnassa Slovenian länsiosassa. Vuoden 2020 arvion mukaan siellä asui 416 asukasta. Most na Soči sijaitsee Soča- ja Idrijca-jokien välissä, mikä on luonut sille historiassa hyvät puolustusasemat tunkeilijoita vastaan. Most na Sočista on löydetty noin 7 000 hautapaikkaa, mikä tekee siitä yhden merkittävimmistä esihistoriallisista asutuksista Euroopassa. Haudat ovat pronssikauden ja Rooman valtakunnan väliseltä ajalta. Most na Sočissa sijaitsee monta kulttuurillisesti merkittävää kirkkoa. Kirjailija ja käsikirjoittaja Ciril Kosmačin syntymäpaikka kuuluu Euroopan "Genius Loci" ohjelman piiriin. == Lähteet == Luokka:Slovenian kaupungit
Richard Conte

thumb|220px|Richard Conte 1945. Richard Conte (alkuaan Nicholas Peter Conte; 24. maaliskuuta 1910 Jersey City, Yhdysvallat – 15. huhtikuuta 1975 Los Angeles, Yhdysvallat) oli yhdysvaltalainen näyttelijä.Obituary Variety , April 23, 1975. Hän näytteli monissa elokuvissa 1940-luvulta 1970-luvulle, joukossa Sininen gardenia, Hyökkäys merellä, Itken vasta huomenna, Kovat kaverit ja Kummisetä. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1910 syntyneet Luokka:Vuonna 1975 kuolleet
Tarn (joki)

Tarn (, ) on 381 kilometriä pitkä Garonnen sivujoki eteläisessä Ranskassa. Joki sijaitsee Oksitanian alueella. Joki saa alkunsa Mont Lozèrelta Cévennesin vuoristosta Ranskan keskiylängöltä. Joki virtaa Tarnin rotkon läpi. Millaun maasilta, maailman korkein ajoneuvoilla ylitettävä silta, ylittää Tarnjoen laakson lähellä Millauta. == Lähteet == ==Aiheesta muualla== Luokka:Oksitania Luokka:Ranskan joet
Lincoln (New Mexico)

Lincoln on yhdysvaltalainen paikkakunta Lincolnin piirikunnassa New Mexicon osavaltiossa. Lincoln on kunnallishallinnoton alue (unincorporated area). Lincoln sijaitsee valtatie 380:n varrella (U.S. Route 380) noin 92 kilometriä Roswellista länteen. Albuquerqueen on matkaa maanteitse noin 300 kilometriä.http://distancesonline.com US Highway 380 ja 70 sekä New Mexico Highway 48 muodostavat Billy the Kid Trail -nimisen 109 km pitkän näköalareitin. Reitin varrella ovat muun muassa Lincoln, Capitan, Ruidoso ja San Patricio.https://www.myscenicdrives.com/drives/new-mexico/billy-the-kid- trailhttps://scenicbyways.info/byway/2062.html Kun espanjalaiset uudisasukkaat saapuivat alueelle vuonna 1855, he nimesivät kylän nimellä La Placita del Río Bonito lähellä sijaitsevan Bonitojoen mukaan. Myös nimet La Placita ja Bonito olivat käytössä. Aluksi kylä muodostui aukion (plaza) ympärille rakennetuista savitiilisistä rakennuksista. Pian sen jälkeen, kun Lincolnin piirikunta perustettiin vuonna 1869, paikkakunta nimettiin Lincolniksi vuonna 1865 murhatun presidentti Abraham Lincolnin mukaan. Lincoln oli piirikunnan pääkaupunki vuoteen 1909 saakka.Robert Julyan: The Place Names of New Mexico (1998), s. 204 Lincoln on tunnettu siitä, että se oli Lincolnin piirikunnan sodan (Lincoln County War) tärkeä tapahtumapaikka 1878–1881. Nykyään paikkakunta saa tuloja turismista. Lincolnin historiallisella alueella (Lincoln Historic District) on useita 1800-luvulta peräisin olevia rakennuksia. Vuonna 1960 alue tunnustettiin historiallisesti merkittäväksi kohteeksi ja rakennukset otettiin mukaan suojelunarvoisten kohteiden rekisteriin (National Register of Historic Places). New Mexicon osavaltio omistaa 17 rakennusta. Museorakennuksista neljää pidetään auki ympäri vuoden ja kahta pidetään auki kausiluonteisesti.http://nmmonuments.org Perspective view from the northeast - Courthouse, U.S. Highway 380, Lincoln, Lincoln County, NM HABS NM-216-1.tif|Oikeustalo Perspective view from the southwest - Dr. Woods House, U.S. Highway 380, Lincoln, Lincoln County, NM HABS NM-220-1.tif|Tri Woodsin talo View from the southwest - Thomas W. Watson House, U.S. Highway 380, Lincoln, Lincoln County, NM HABS NM-219-1.tif|Thomas W. Watsonin talo Perspective view from the southeast - Tunstall Store, U.S. Highway 380, Lincoln, Lincoln County, NM HABS NM-218-1.tif|Tunstallin kauppa == Lähteet == Luokka:New Mexicon kunnallishallinnottomat alueet
Korkeanpaikan harjoittelu

Korkeanpaikan harjoittelu tai vuoristoharjoittelu on joidenkin kestävyysurheilijoiden harjoittamaa usean viikon kestävää kuntoilua korkealla merenpinnan yläpuolella. Sitä harjoitetaan mielellään yli 2 400 metrin korkeudella, mutta harjoitetaan useimmiten alemmilla korkeuksilla sopivien harjoittelupaikkojen puuttuessa. Näillä korkeuksilla ilma sisältää edelleen noin 20,9 prosenttia happea, mutta ilmanpaine ja siten hapen osapaine ovat pienempiä. Keho voi sopeutua hapen suhteelliseen niukkuuteen yhdellä tai useammalla tavalla riippuen suuresti käytetyistä protokollista. Tämä voi tapahtua esimerkiksi punasolujen ja hemoglobiinin massan kasvuna tai lihasten metabolian muutoksina. Menetelmän kannattajat väittävät, että alemmille korkeuksille kilpailemaan matkustavilla urheilijoilla on edelleen korkeat punasolupitoisuudet 10–14 päivän ajan ja että tämä antaa heille edun kilpaillessa. Jotkut kilpailijat asuvat pysyvästi korkeilla altitudeilla ja matkustavat merenpinnan tasolle vain kilpaillakseen. On kuitenkin mahdollista, että heidän harjoittelunsa saattaa kärsiä hapen pienemmän saatavuuden takia. Korkeanpaikan harjoittelua on mahdollista simuloida erityistä telttaa, huonetta tai naamaria käyttäen siten, että ilmanpaine pidetään samana, mutta ilman happipitoisuutta lasketaan laskien samalla hapen osapainetta. ==Katso myös== *Korkeuden vaikutus ihmiseen ==Lähteet== Luokka:Terveystieteet Luokka:Lääketieteen erikoisalat Luokka:Urheilulääketiede
Viattoman sininen taivas

Viattoman sininen taivas (Himlen är oskyldigt blå) on ruotsalainen draamaelokuva vuodelta 2010. Sen on käsikirjoittanut ja ohjannut Hannes Holm, ja pääosissa näyttelevät Bill Skarsgård, Peter Dalle ja Josefin Ljungman. Elokuva perustuu tositapaukseen vuodelta 1975, kun poliisi paljasti amfetamiinia valmistavan Sandhamn-liigan, joka piti pääpaikkanaan Ruotsin kuninkaallisen pursiseuran omistamaa ravintolaa ja hotellia.Peltonen, Timo: Aikuistumisen outo kesä, Tunnelmallinen ruotsalaisdraama keräsi ansaittuja kehuja kotimaassaan , Helsingin Sanomat 6.10.2013. Viitattu 8.9.2014. ==Juoni== 17-vuotias lukiolaispoika Martin (Bill Skarsgård) kärsii isänsä alkoholismista ja onnistuu saamaan koulutoverinsa, vauraan perheen pojan avulla kesätyöpaikan poissa kotoa, hienon pursiseuran ravintolasta Tukholman saaristossa. Ravintolan johtaja mieltyy nuoreen Martiniin, mutta vasta kun on liian myöhäistä, Martin tajuaa joutuneensa ravintoloitsijan huumeliigan apupojaksi. ==Näyttelijät== *Bill Skarsgård: Martin *Peter Dalle: Gösta *Josefin Ljungman: Jenny *Amanda Ooms: Siv *Björn Kjellman: Nils *Adam Pålsson: Micke *Rasmus Troedsson: Ulf *Annika Olsson: Ann-Britt *Peter Engman: Kenta *Gustave Lund: Nalle *Erik Johansson: Jonte *Stig Engström: Fritz *Elin Klinga: Marketta *Leif Andrée: Stig Peter Dalle oli ehdolla parhaan miessivuosan Guldbagge-palkinnon saajaksi ja elokuvaaja Göran Hallberg parhaan kuvauksen sarjassa samassa kilpailussa. Elokuva ensiesitettiin Suomessa Yle Fem -kanavalla 6.10.2013. Se on esitetty myös 7.9.2014 ja 19.6.2015. ==Lähteet== Luokka:Ruotsalaiset draamaelokuvat Luokka:Vuoden 2010 ruotsalaiset elokuvat Luokka:Päihdeaiheiset elokuvat
Abram Tiisnekka

Abram Tiisnekka (12. lokakuuta 1845 Tyrö, Inkeri – 8. huhtikuuta 1911) oli inkerinsuomalainen opettaja, lukkari ja lehtimies. Tiisnekan vanhemmat olivat suntio Mikkeli Tiisnekka ja Anna Hokkanen. Hän kävi alkeiskoulua Tyrön pappilassa rovasti K. Modenin johdolla ja tämän jälkeen hän opiskeli Kolppanan opettajaseminaarissa 1863–1866 valmistuen sieltä opettajaksi ja lukkariksi. Tiisnekka oli sitten opettajana Vehviäisten koulussa Tyrön Vehviäisissä Liigovan aseman luona sekä apuopettajana Kolppanan seminaarissa. Syksystä 1868 alkaen hän opetti Oranienbaumin kuntaan Rapalan Kotkalaan perustetussa koulussa. Tämä koulu siirtyi 1869 Katsalan kylään, 1870 ensin Ylikylään ja sitten Hanttulan kylään, 1871 Latikalle Liikosien kylään, 1873 Bronnon puolelle Liimoisien kylään ja 1875 Tyrön kylään jossa se toimi kolme vuotta. Tiisnekka meni 1878 naimisiin entisen oppilaansa Eeva Antintytär Huiman kanssa. Hän oli kolme vuotta opettajana Riikolan kylässä, yhden lukuvuoden Pietarin suomalaisessa kirkkokoulussa suomenkielen opettajana ja sitten 1881–1886 opettajana Katsolassa ja 1887 jälleen Tyrössä. Viimeksi Tiisnekka toimi Tyrössä ensin lukkarin sijaisena 1888–1890 ja sitten vakinaisena lukkarina 1890–1911. Tiisnekka kirjoitti 1860-luvulla Uusi Suometar -lehteen kirjoituksia otsikolla Kirjeitä Inkerinmaalta ja hän avusti myös Pietarissa ilmestynyttä Inkeri-lehteä sekä vuodesta 1870 ilmestynyttä August Hagmanin toimittamaa Pietarin Sanomat -viikkolehteä. Tiisnekka keräsi myös Kolppanan seminaarin 35-vuotisjuhlaa varten tiedot Inkerinmaan ensimmäisistä kouluista. == Lähteet == * Virtuaali-Inkeri : Abram Tiisnekka * Inkerin kultturityön tekijöitä, Inkeriläisten Viesti 2/1982, s. 20 (Internet Archive) * Tiisnekan elämäkertatiivistelmä Kansallisbiografiassa Luokka:Inkeriläiset henkilöt Luokka:Suomalaiset opettajat Luokka:Vuonna 1845 syntyneet Luokka:Vuonna 1911 kuolleet
Marlow Talley

Marlow Mikassa Afshartous (tunnettu nimellä Marlow Talley, s. 11. syyskuuta 1973) on yhdysvaltalainen aktiiviuransa lopettanut koripalloilija. Talley pelasi yliopistotasolla Virginia Commonwealthissa, minkä jälkeen hän siirtyi ammattilaiseksi Eurooppaan. Talley pelasi suomalaisessa Pyrbasketissa kaksi kautta vuosina 1996–1998. Pyrbasket sijoittui kummallakin kaudella miesten SM- sarjassa kahdeksanneksi.http://www.basket.fi/sarjat/sarjan_etusivu/?league_id=4&season;_id=9243 http://www.basket.fi/sarjat/sarjan_etusivu/?league_id=4&season;_id=9233 Pyrbasketin silloisen päävalmentajan Ilpo Rantasen mukaan joukkueen toinen yhdysvaltalaispelaaja Marcus Norris voitti joukkueelle paljon otteluita Talleyn "myydessä paljon pääsylippuja" viihdyttävällä pelillään.http://pyrinto.fi/haastattelussa-valmentaja-ilpo-rantanen/ Pelaajauransa jälkeen Talley toimi erinäisissä valmennustehtävissä. Kesällä 2013 hänet pidätettiin epäiltynä lapsiin kohdistuneista seksuaalirikoksista.http://www.washingtonpost.com/local/basketball-trainer- charged-with-sex- assault/2013/08/07/11ee8504-ff7e-11e2-96a8-d3b921c0924a_story.htmlhttp://www.wjla.com/articles/2013/08/marlow- talley-arrested-charged-with-sexual-assault-of-a-minor-92420.html == Lähteet == * Marlow Talley baskethotel.com === Viitteet === Luokka:Yhdysvaltalaiset koripalloilijat Luokka:Vuonna 1973 syntyneet Luokka:Elävät henkilöt
Timo Laitinen (koripalloilija)

Timo Laitinen (s. 6. toukokuuta 1968) on suomalainen kilpauransa päättänyt koripalloilija. Tampereen Pyrinnön kasvatti Laitinen pelasi kasvattajaseurassaan miesten SM-sarjaa vuosina 1985–1989 ja 1995–1996. Kauden 1987–1988 Laitinen pelasi pääsarjauransa parhailla, 8,0 pisteen ja 1,6 levypallon keskiarvoilla.Timo Laitinen – Suomen Koripalloliitto == Lähteet == * Timo Laitinen Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1968 syntyneet Luokka:Elävät henkilöt
The Law of Compensation

The Law of Compensation on vuonna 1917 ensi-iltansa saanut Joseph A. Goldenin ja Julius Stegerin ohjaama yhdysvaltalainen mykkä draamaelokuva, jonka pääosassa on Norma Talmadge. Talmadge näyttelee kahta roolia elokuvassa, joka kertoo Broadway-nousukkaan traagisista ihmissuhdeongelmista ja -sotkuista. Edna G. Riley laati elokuvaan käsikirjoituksen Wilson Miznerin tarinan pohjalta. The Law of Compensationin tuotti Joseph M. Schenck, ja elokuvan tuotantoyhtiönä toimi Norma Talmadge Film Corporation. Elokuva sai Yhdysvaltain ensi-iltansa huhtikuussa vuonna 1917, ja sen levitti Selznick Distributing Corporation. The Law of Compensationin kopiota säilytetään sekä Yhdysvaltain kongressin kirjaston että New Yorkin Museum of Modern Artin elokuva-arkistoissa. == Rooleissa == == Lähteet == == Aiheesta muualla == * * * The Law of Compensation Silent eran sivuilla * The Law of Compensation TCM Movie Databasessa Luokka:Vuoden 1917 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset mykkäelokuvat
Avro Lincoln

Avro Lincoln on brittiläinen A.V. Roen valmistama raskas pommikone. Se otettiin käyttöön varsin pian toisen maailmansodan päättymisen jälkeen. Konetyyppi pyrki korvaamaan edeltäjiään, joita olivat Handley Page Halifax, Short Stirling ja Avro Lancaster, josta Lincoln kehitettiin. Avro Lincoln oli edeltäjäänsä Lancasteria jonkin verran nopeampi (513 km/h) ja kykeni lentämään korkeammalla (9 296 m, 30 500 jalkaa). Se ei silti vetänyt vertoja suoritusarvoissa amerikkalaisten raskaalle Boeing B-29 Superfortress -pommikonetyypille. Koneen normaali pommikuorma oli 6 400 kg. Puolustusaseistuksena oli kolmessa eri ampumossa eli tornissa olevat joko 2x 12,7 mm kk:t taikka 20 mm HS.404 -tyypin konetykit (joiden sijainti vain yläampumossa keskellä), jotka nekin niin kutsutusti kaksoisaseistuksena (2x). Blue Danube -ydinpommin pudottaminen oli tälle tyypille teknisesti katsoen mahdollista.https://nuclearweaponarchive.org/Uk/UKArsenalDev.html Viitattu 27.12.2021. Koska suihkukoneiden aikakausi oli juuri aluillaan, koneen käyttöikä jäi kohtalaisen lyhykäiseksi Britanniassa. Avro Lincolnin seuraajaksi tuli eräänä maailman ensimmäisistä suihkupommittajista English Electric Canberra sekä sittemmin V-pommittajat. Britannian ohella Australia (RAAF) käytti tätä konetyyppiä.https://www.airforce.gov.au/sites/default/files/minisite/static/7522/RAAFmuseum/research/aircraft/series2/A73.htm Viitattu 27.12.2021. Voimanlähteenä kone käytti Rolls-Royce Merlin -V-moottorin myöhäisempiä versioita, joita oli 4 kpl. Moottorit olivat 1 750 hv tehoisia kukin. Viimeinen konetyypin käyttäjä oli Argentiinan ilmavoimat, joka käytti sitä vuoteen 1967. ==Konetappioita== *12. maaliskuuta 1953, kaksi neuvostoliittolaista MiG-15 -hävittäjää ampui alas Avro Lincolnin, numero RF531 joka lenti RAF Central Gunnery School:n lentoa Leconfield:stä Berliinin lentoputkea pitkin. Seitsemän hengen miehistö menetti henkensä.http://rafforum.activeboard.com/t48103557/12th-march-1953-avro- lincoln-shot-down-by-a-mig-15/ ==Lähteet== == Aiheesta muualla == *http://www.militaryfactory.com/aircraft/detail.asp?aircraft_id=957 *https://www.airforce.gov.au/raafmuseum/research/aircraft/series2/A73.htm *http://www.spyflight.co.uk/linc.htm *http://www.tangmere- museum.org.uk/aircraft-month/avro-lincoln *http://www.rafmuseum.org.uk/research/collections/avro-lincoln-b2/ Lincoln Luokka:Brittiläiset pommikoneet Luokka:1940-luvun pommikoneet
Orientin etymologinen sanakirja

Orientin etymologinen sanakirja on Klaus Karttusen vuonna 2013 ilmestynyt etymologinen hakuteos. Teoksen julkaisi Gaudeamus. == Aiheesta muualla == * Sanna Nyqvist: Sanojen kirjava karavaani. Agricola 25.10.2013. * Jukka Relander: Salmiakin ja monien muiden nykysanojen alkuperä on muinaisessa idässä. Helsingin sanomat 26.1.2014. * Kirsti Aapala ja Klaas Ruppel: Itämaiden mausteita suomen kielessä. Kielikello 4/2013. Luokka:Kirjat kielitieteestä Luokka:Vuoden 2013 kirjat Luokka:Suomalaiset tietokirjat
Jääkiekon Mestarien liigan kauden 2014–2015 alkulohkot

==Alkulohkot== === Lohko A === ==== Ottelut ==== \---- \---- \---- \---- \---- === Lohko B === ==== Ottelut ==== \---- \---- \---- \---- \---- === Lohko C === ==== Ottelut ==== \---- \---- \---- \---- \---- === Lohko D === === Lohko E === === Lohko F === === Lohko G === === Lohko H === === Lohko I === ==== Ottelut ==== \---- \---- \---- \---- \---- === Lohko J === === Lohko K === Luokka: Jääkiekkosarjojen kausi 2014–2015
Sidonin piiritys

Sidonin piiritys oli tapahtuma ensimmäisen ristiretken jälkeen. Jerusalemin kuningas Balduin I ja Norjan kuningas Sigurd I valtasivat Sidonin rannikkokaupungin Ordelafo Falieron, Venetsian dogen avulla. == Taustaa == Kesällä 1110 norjalainen 60 kaleeria käsittävä laivasto saapui Levanttiin kuningas Sigurdin johdolla. Saavuttuaan Akkoon hänet vastaanotti Balduin I, Jerusalemin kuningas. Yhdessä he matkustivat Jordan-joelle, jonka jälkeen Balduin pyysi Sigurdilta apua muslimien hallitsemien satamien valtaamisessa. Sigurd vastasi että "he olivat saapuneet tarkoituksenaan omistautua Kristuksen palvelulle" ja seurasivat Balduinin joukkoja vallatakseen Sidonin kaupungin, jonka fatimidit olivat uudelleen linnoittaneet vuonna 1098. == Piiritys == Balduinin armeija piiritti kaupungin maitse, kun taas norjalaiset joukot tulivat mereltä. Merivoimia tarvittiin estämään avunanto fatimidien laivastolta Tyroksesta. Sen torjuminen oli mahdollista kuitenkin vain Venetsian laivaston suotuisan saapumisen ansiosta. Kaupunki kukistui 47 päivän piirityksen jälkeen. Islantilainen skaldi Einarr Skúlason kuvasi piiritystä seuraavanlaisesti: :Sætt frá ek dœla dróttin, :drengr minnisk þess, vinna, :tóku hvast í hristar :hríð valslöngur ríða. :Sterkr braut váligt virki :vals munnlitaðr gunnar, :fögr ruðusk sverð en sigri :snjallr bragningr hlaut fagna. == Taistelun jälkeen == Balduinin sekä Arlesin arkkipiispan ja Jerusalemin patriarkan, Gibelinin käskystä pirstale otettiin pyhästä rististä ja annettiin Sigurdille. Sidonin herruus luotiin ja annettiin Eustace Grenierille, myöhemmälle Jerusalemin konnetaabelille. luokka:Norjan historia luokka:Ristiretket Luokka:Keskiajan taistelut Luokka:1100-luku == Kirjallisuutta == * France, John: The Crusades and the expansion of Catholic Christendom, 1000—1714 * Jacques, Tony: Battles and sieges * Phillips, Jonathan: The Second Crusade * Sidney, Donald og ʻIzz al-Dīn Ibn al-Athīr: The chronicle of Ibn al-Athīr for the crusading period from al-Kāmil fīʼl-taʼrīkh * Sturlason, Snorre: Heimskringla, Snorres kongesagaer
Tom ja Jerry panevat kaupungin sekaisin

Tom ja Jerry panevat kaupungin sekaisin (Tom and Jerry: The Movie) on vuonna 1992 valmistunut yhdysvaltalainen animaatio-elokuva. Elokuva perustuu William Hannan ja Joseph Barberaan luomiin Tom ja Jerry -hahmoihin. Elokuvan ohjasi Phil Roman. Elokuvassa Tomin ja Jerryn kuullaan poikkeuksellisesti puhuvan ja laulavan. == Juoni == Elokuva alkaa, kun Tom ja hänen omistajinsa ovat muuttamassa. Kuitenkin Tomin jahdatessa Jerryä, tämän omistaja unohtaa hänet talolle. Tomin nukkuessa talo puretaan. Tom ja Jerry selviävät, mutta joutuvat liikkumaan yksin keskellä kaupunkia. Tom ja Jerry kohtaavat kujalla Pötsi- nimisen kulkurikoiran ja hänen kirppuystävänsä Frankien. Pötsi haluaa Tomin ja Jerryn tulevan toimeen, jotta he voisivat selviytyä kaupungilla. Laulussaan "Mä uskon ystävyyteen" Tom ja Jerry vannovat ystävyyttään ja sitä, etteivät kiusaa enää toisiaan. Pian koirarankkurit nappaavat Pötsin tämän haetessaan ruokaa. Tom kohtaa kujakissoja, jotka vuorostaan haluavat Tomin liittyvän heihin. Tom pakenee jengiä karkuun, mutta Jerry pelastaa Tomin. Tom kuitenkin korostaa, että he eivät ole vielä kavereita. Pian kaksikko kohtaa Robyn- nimisen tytön. Robyn kertoo olevansa orpo. Hänen äitinsä kuoli hänen ollessaan vauva ja hänen isänsä katosi Himalajalla, mutta Robyn uskoo isän olevan edelleen elossa. Robynin kasvattitäti Rouva Figg kohteli Robynia kaltoin, minkä vuoksi Robyn pakeni. Rouva Figg ja hänen avustajansa Vinosuu aikovat saada Robynin isän perimät miljoonat haltuussa. == Suomenkieliset ääninäyttelijät == ==Arvioita== Video-oppaassa vuodelta 1994 Markku Salmi pitää elokuvaa vauhdikkaana mutta tavanomaisena konnajahtina ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1992 yhdysvaltalaiset elokuvat Luokka:Yhdysvaltalaiset animaatioelokuvat Luokka:Elokuvat hiiristä Luokka:Elokuvat kissoista Luokka:Tom & Jerry -elokuvat Luokka:Elokuvat köyhyydestä
Wasa Station

Wasa Station oli suunnitelma Vaasaan, Vaasan rautatieaseman pohjoispuolelle rakennettavasta tapahtumakeskuksesta. Se oli tarkoitus sijoittaa Vaasan vanhan linja-autoaseman alueelle, joka jäi tyhjäksi kentäksi sen jälkeen kun linja- autotoiminnot oli siirretty Vaasan rautatieaseman viereen. Wasa Station olisi ollut uudistuvan Klemettilän keskus ja olisi levittänyt kaupungin keskustaa rautatien toiselle puolelle. Rakentaminen oli alun perin tarkoitus alkaa keväällä 2019. Suunnitelma toteuttamisesta hyväksyttiin kaupunginvaltuustossa 15. toukokuuta 2017.https://www.vaasa.fi/tiedote/wasa-stationin- toteuttamissopimus-hyvaksyttiin-kaupunginvaltuustossa Lokakuussa 2018 tontilta ryhdyttiin purkamaan rakennuksia.https://www.vaasa.fi/tiedote/wasa-stationin- alueen-tyot-alkavat-vanhan-linja-autoaseman-rakennuksen-purkutoilla Uusia toimitiloja etsinyt Yleisradion Vaasan-toimitus oli pitkään mukana hankkeessa.https://yle.fi/aihe/a/20-10005561 == Suunnitelma == YIT valittiin Vaasan vanhan linja-autoaseman alueen kehittäjäksi voitettuaan Vaasan kaupungin järjestämän suunnittelukilpailun. Suunnitelmassa Wasa Stationin tapahtumakeskukseen kuului kongressi- ja musiikkikeskus, monitoimitilaa, hotelli- ja ravintolamaailma, kauppakeskus, asuntoja sekä autohalli. Torniosuudesta oli tarkoitus tulla noin 90 metriä korkea ja koostua 25 maanpäällisestä kerroksesta, joihin sijoitettaisiin hotelli ja asuntoja. Asuinhuoneistot olisivat olleet tornin yläosassa (kerrokset 16–25). Korttelin pihakannen alle olisi sijoittunut pysäköintihalli. Suunnitelmassa oli bruttoalaa noin 68 000 ja kerrosalaa noin 37 500 neliötä. Musiikki- ja kongressikeskuksen pinta-ala olisi 8 000 neliömetriä ja liiketiloja olisi 21 000 neliömetriä. Ankkurikaupaksi oli tarkoitus tulla K-Supermarket. Sen lisäksi kokonaisuuteen olisi mahtunut noin 50 kauppaa ja ravintolaa.https://www.kesko.fi/media/uutiset-ja-tiedotteet/uutiset/2016/wasa- stationin-kauppakeskuksen-ankkuriksi-k-supermarket/ Vaasan kaupunginhallitus ilmoitti tekevänsä lopullisen päätöksen projektin aloittamisesta tai hylkäämisestä viimeistään syyskuuhun 2023 mennessä.https://ilkkapohjalainen.fi/uutiset/wasa-station-saanee-jatkoaikaa- meill%C3%A4-on-huutava-pula-kongressi-ja-musiikkitalolle Lokakuussa 2023 kaupunki tiedotti, ettei hanke toteudu.https://www.vaasa.fi/ajankohtaista/wasa-station-ei-toteudu-katse-on- kuitenkin-jo-eteenpain/ ==Lähteet== ==Aiheesta muualla== *Vaasan kaupunki *YIT *Esittelyvideo (Youtube) *Wasa Stationin esittely (PowerPoint-tiedosto) *Luettelo Suomen korkeimmista rakennuksista ja rakennelmista#Suunnitteilla *Energia kokeilu *Pohjalainen (valmistelevat työt alkaa) *Österbottens Tidning: Så här ska nya Wasa Station se ut Luokka:Vaasan rakennukset ja rakennelmat Luokka:Suomen toteutumattomat rakennussuunnitelmat
Komm, süsser Tod

Komm, süsser Tod (televisioesityksessä: Tule suloinen kuolema) on Wolfgang Murnbergerin ohjaama itävaltalainen rikoselokuva vuodelta 2000. Elokuvan lajityyppi on musta huumori. Se perustuu Wolf Haasin saman nimiseen romaaniin. Se kuuluu Brenner-dekkareihin, joissa kerrotaan entisen poliisin ja nykyisen tohelon yksityisetsivän Simon Brennerin kurjasta elämästä. Halki Itävallan kulkiessaan hän törmää vaikeisiin rikostapauksiin. Brenneriä esittää Itävallan maineikkaimpiin koomikoihin kuuluva Josef Hader. Komm, süßer Todin tuottivat DOR Film, Itävallan filmi-instituutti ja Itävallan yleisradioyhtiö ORF. Elokuva on saanut Romy-palkinnon vuoden 2001 menestyneimpänä elokuvana. == Juoni == Entinen poliisi, epäonninen yksityisetsivä Simon Brenner on ryhtynyt ensihoitajaksi saatuaan potkut poliisista maattuaan esimiehensä vaimon kanssa. Hän haluaa pysytellä erossa vaikeuksista ja pitää työnsä, mutta joutuu kahden kilpailevan sairaankuljetusyhtiön väliseen sotaan. Brenner päätyy taas poliisityöhön, kun tunnettu sairaanhoitaja joutuu sairaalassa kaksoismurhan uhriksi. Uupunut Brenner ei jaksa välittää, mutta hänen nuorempi idealistinen työtoverinsa Berti ryhtyy innokkaana tutkimaan. Pian tapahtuu toinen murha, ja tällä kertaa uhri on heidän työtoverinsa. Brenner ymmärtää vihdoin, että hänen on ryhdyttävä ratkomaan tapausta päästäkseen palaamaan rauhalliseen elämäänsä. Hitaasti mutta sisukkaasti hän puurtaa ja paljastaa ruman totuuden joutuessaan kohtaamaan kilpailevien ambulanssiyhtiöiden katkeran sodan totuuden. == Näyttelijät == Luokka:Rikoselokuvat Luokka:Romaaneihin perustuvat elokuvat Luokka:Itävaltalaiset elokuvat Luokka:Vuoden 2000 elokuvat
Romy

Romy on etunimi: *Romy Schneider (1938-1982), itävaltalainen näyttelijä *Romy Eggimann (s. 1995), sveitsiläinen jääkiekkoilija ==Palkinto== *Romy, itävaltalainen elokuvapalkinto
Maba

Maba on mabakieli, jota puhutaan Tšadissa Ouaddaïn, Wadi Firan, Silan ja Bathan alueilla. Sitä puhuu äidinkielenä noin 300 000 ihmistä, minkä lisäksi muiden mabakielien kuten kendejen ja surbakhalin puhujat oppivat sitä vieraana kielenä. Puhujamäärä on laskusuunnassa eikä maban kieltä arvosteta samalla tavalla kuin esimerkiksi arabiaa. Suurin osa maban puhujista puhuukin tšadinarabiaa toisena kielenään. Mabaa voidaan kirjoittaa arabialaisilla tai latinalaisilla kirjaimilla. == Lähteet == Luokka:Mabakielet Luokka:Tšadin kielet
Grandad

Grandad on alun perin näyttelijänä ja koomikkona tunnetuksi tulleen englantilaisen Clive Dunnin singlejulkaisu vuodelta 1970. Dunnin lisäksi nimikappaleella on lapsikuoro ja kääntöpuolen kappaleella naislaulajia. "Grandad" oli brittilistan ykkösenä 16. tammikuuta 1971. Levy-yhtiö on Columbia, joka on ollut The Gramophone Co. Ltd:n tuotemerkki. Singlen kaupallinen tunnus on DB 8726. Sovittajana on toiminut Graham Walker. == Singlen kappaleet == Kappaleet: Kappaleiden luettelotunnukset ovat 7YCA 32762 ja 7YCA 32763. == Lähteet == * Clive Dunn s. Grandad (Columbia DB 8726) 1970 Luokka:Vuoden 1970 kappaleet Luokka:Brittiläiset musiikkikappaleet Luokka:Iskelmäkappaleet
Tunneliviljely

Tunneliviljely on viljelytekniikka, jossa viljelykasvit sijaitsevat maassa tai viljelypöydällä, ja niiden yläpuolelle on asennettu kalvorakenne, joka kohottaa alapuolista lämpötilaa. Tunneliviljely ei ole kasvihuoneviljelyä, sillä asennettu kalvorakenne ei ole kasvihuone. Asennettua kalvorakennetta kutsutaan kasvutunneliksi tai kausihuoneeksi. Tunneliviljelyllä voidaan kasvattaa esimerkiksi puutarhamansikkaa ja vadelmaa. Kasvutunnelin muovit otetaan talveksi pois. Kasvutunneli on sen verran vahvaa tekoa, että se kestää Suomessa rannikkoalueen kovat tuulenpuuskat ja myrskyt. ==Tekniikka== Suomessa on tunneliviljelyä käyttäen mahdollista saada Tanskaa vastaava tehoisa lämpösumma ja esimerkiksi puutarhamansikan sato aikaistuu sekä toisen sadon tuottaminen elo-syyskuussa mahdollistuu: molemmista on viljelijälle taloudellista hyötyä, sillä hinnat ovat tavanomaisen sesongin ulkopuolella korkeampia. Tunneliviljelyssä viljelykasvit ovat suojassa liialliselta sateelta, mutta toisaalta niitä täytyy kastella. Mansikan viljelyssä tunneliviljely vähentää homehtumista. Tunneliviljelyllä mansikkaa saa vielä syyskuun puolivälissä. Piikkiössä tehdyssä kokeessa pensasmustikka tuotti kasvutunnelissa 13,8 tonnia hehtaarilta, mikä on 2,8-kertaisesti avomaaviljelyyn verrattuna. Kesäkaudella 2017 puolet Suomen vadelmasadosta tuli tunneliviljelmiltä. Kasvutunnelissa vadelma kypsyy kuukautta aikaisemmin kuin avomaalla, heinäkuun puolivälissä. ==Galleria== Tiedosto:High tunnel construction A (8609447787).jpg|Tukirakenteet joi­den pääl­le muo­vi­kal­vo pi­ngoi­te­taan. Tiedosto:Tunnel farming (14380307282).jpg|Tunneli si­sä­puo­lel­ta, Pakistan. Tiedosto:Tunnel Farming (14402085943).jpg|Sadonkorjuuta tun­ne­lissa, Pakistan. Tiedosto:Tunnel farming.jpg|Tunneliviljelyä Nepalissa. == Lähteet == == Aiheesta muualla == * * * * * Luokka:Viljelytavat
Kadenssi (pyöräily)

Kadenssi eli poljinnopeus on pyöräilytermi, jolla tarkoitetaan kampiakselin (eli polkimien) kierroslukua minuuttia kohden. Pyöräilijöillä on usein heille itselleen parhaiten sopiva kadenssialue. Vaihdepyörissä haluttu kadenssi pystytään pitämään yllä eri nopeuksilla vaihteiden avulla. Harvemmin pyöräilevien kadenssi pysyttelee yleisesti 60–80 kierroksen välillä minuuttia kohden. Aktiiviharrastajan ja ammattilaisten kadenssi taas vaihtelee 70–120 kierroksen välillä minuuttia kohden ajajan mieltymysten ja maaston mukaan.http://www.polkupyoraily.net/wiki/Vaihteiden_toiminta Ammattilaiset käyttävät yleisesti huonommassa maastossa ja pitkissä ylämäissä alhaisempaa kadenssia kuin tasaisella tiellä ajettaessa Kadenssia voidaan mitata pyöräilyyn tarkoitetuilla ajotietokoneilla, jotka ovat usein kiinnitettynä polkupyörän ohjaustankoon. == Lähteet == Luokka:Pyöräily
Kamassit

Kamassit olivat samojedeihin kuulunut kansa, joka asui Siperiassa Kan- ja Mana-jokien vesistöalueilla sekä itäisessä Sajan-vuoristossa. Nykyisin nämä seudut kuuluvat Krasnojarskin aluepiirin Minusinskin alueeseen. Viimeiset kamassit asuivat Abalakovon kylässä. Kamasseihin näyttää alun perin kuuluneen kaksi alueellista ryhmää, varsinaiset kamassit ja koibaalit. Venäläisten lähteiden mukaan 1600-luvulla kamassien yhteismäärä oli noin 500 henkeä. 1700–1800-luvuilla kamassit jakautuivat elinkeinojen perusteella kahtia: taigakamassit harjoittivat metsästystä, poronhoitoa ja kalastusta, arokamassit karjanhoitoa, hevosten jalostusta, maanviljelyä ja metsästystä. Kamassit sulautuivat suurimmaksi osaksi venäläiseen talonpoikaisväestöön 1800-luvun lopulla. Peurapopulaatioiden häviäminen eläinsairauksien seurauksena oli pakottanut kamassit siirtymään yhä enemmän pysyvän maatalouden harjoitukseen. Osa kamasseja sulautui myös turkkilaissukuisiin hakasseihin. Kaksi nykyaikaan säilynyttä hakassiheimoa kutsuu itseään nimillä kamassit ja koibaalit. Nämä heimot polveutuvat ainakin osittain kamassisamojedeista. Suomalainen kielitieteilijä Kai Donner oli 1900-luvun alun merkittävin kamassin kielen ja kamassien kansanperinteen tutkija. Myöhemmin 1960–1970-luvuilla virolainen tiedemies Ago Künnap teki tutkimustyötä Abalakovon viimeisten kamassien parissa. Viimeinen kamassin kielen puhuja Klavdija Plotnikova kuoli 94 vuoden iässä vuonna 1989. Venäjällä ei kamasseja enää pidetä elävänä kansana, mutta vuoden 2010 väestönlaskennassa 2 henkilöä ilmoitti olevansa kansallisuudeltaan kamasseja. == Katso myös == * Kuolleiden kielten muistopäivä == Lähteet == * Исторический очерк камасинского народа * А. Я. Тугаринов. Последние калмажи. М., 1926. * Герсон Клуммп. Личные имена в камасинском языке ===Viitteet=== Luokka:Samojedit
FS Forbin (D620)

Forbin on Ranskan laivaston 2008 palvelukseen otettu Horizon-luokan fregatti. == Valmistus == Alus tilattiin 27. lokakuuta 2000 DCNS:n ja Thales Groupin yhteisyritykseltä Lorientin telakalta. Tilauksen arvo oli 770 miljoonaa Yhdysvaltain dollaria. Köli laskettiin 16. tammikuuta 2004. Se laskettiin vesille 10. maaliskuuta 2005. Alus aloitti koeajot 29. kesäkuuta 2006 ja luovutettiin laivastolle 19. joulukuuta 2008. Se otettiin palvelukseen 14. lokakuuta 2010.Marine Militare - Forbin == Palvelus == Alus lähti 3. maaliskuuta 2009 Toulonista ensimmäiselle partiomatkalleen vierailulle Marokkoon, Yhdysvaltoihin ja Kanadaan. Aluksella oli Ranskan laivaston ilmavoimien 36F laivueen Panther-helikopteri lentotoiminnan järjestelmien testaamiseksi. Aluksen ensimmäisenä etappina oli Casablanca, mistä se jatkoi matkaansa Rio de Janeiroon. Alus lähti Brasiliasta 30. maaliskuuta ja saapui Martiniquelle 21. huhtikuuta. Se jatkoi edelleen Norfolkiin ja New Yorkiin, jonne alus saapui 24. huhtikuuta. Matkan aikana alus harjoitteli USS Forrest Shermanin kanssa. Suunniteltu Halifaxin vierailu peruutettiin. Alus palasi Ranskaan toukokuun alussa ja osallistui laivastokatselmukseen Sainte-Maximessa 8. toukokuuta. Alus oli 25. toukokuuta Abu Dhabissa ja kesäkuussa se oli USS Dwight D. Eisenhowerin johtaman lentotukialusosaston mukana tukien operaatio Enduring Freedomia sekä valvoen meriliikennettä. == Lähteet == Luokka:Ranskan laivaston Horizon-luokan fregatit
Aino (suihkukaivo)

Aino on Emil Wikströmin pronssiveistoksinen suihkukaivo vuodelta 1912. Se sijaitsee Fellmanin kartanon itäpuolella Lahdessa. Alun perin suihkukaivo on sijainnut Helsingissä, josta se on siirretty nykyiselle paikalleen 1949. Wikström sai vuonna 1908 liikemies Uno Staudingerilta tilauksen Aino- suihkukaivosta, joka pystytettiin Laivurinkadun varressa sijainneeseen Staudingerin Villa Johannan pieneen puutarhaan. Teoksessa kuvataan Kalevalan Ainon hukuttautumista. Veistoksessa alaston Aino on suistumassa graniittipaadelta, jota Ahtolan mies työntää kumoon. Lisäksi veistoksessa esiintyy kolme alastonta vedenneitoa, jotka houkuttelevat Ainoa luokseen. == Lähteet == * Patsas Serlachiuksen sivuilla Luokka:Lahden patsaat ja veistokset Luokka:Suomen suihkulähteet
Jakan

Jakan on Filippiineillä Basilanin provinssissa puhuttu malaijilais- polynesialainen kieli. Sen läheisiä sukukieliä ovat sama ja inabaknon. Vuoden 1990 väestönlaskennassa jakania puhui äidinkielenään 106 000 ihmistä. == Lähteet == Luokka:Baritokielet Luokka:Filippiinien kielet
Perindopriili

Perindopriili (C19H32N2O5) on indolijohdannaisiin kuuluva peptidomimeetti eli peptidien vaikutuksia matkiva yhdiste. Yhdiste kuuluu niin kutsuttuihin ACE- estäjiin ja sitä käytetään lääkkeenä korkean verenpaineen ja sydämen vajaatoiminnan hoidossa. ==Fysiologiset ominaisuudet ja käyttökohteet== Perindopriili on aihiolääke, joka metaboloituu ihmisen maksassa aktiiviseksi dihappojohdannaiseksi perindoprilaatiksi. Perindopriilillä on perindoprilaattia parempi imeytyvyys. Perindopriili inhiboi angiotensiinikonvertaasin toimintaa mikä johtaa angiotensiinin ja bradykiniinin pilkkoutumisen vähenemiseen. Tämä alentaa verenpainetta, koska angiotensiinistä muodostuvilla lyhyemmillä peptideillä on verisuonia supistava ja siten verenpainetta nostava vaikutus. Bradykiniini sen sijaan laskee verenpainetta laajentamalla verisuonia ja sitä hajottavan entsyymin inhiboituessa bradykiniinin pitoisuus kasvaa ja vaikutus on verenpainetta laskeva. Perindopriiliä käytetään korkean verenpaineen hoidossa muun muassa sepelvaltimotautia sairastavilla. Laajassa eurooppalaisessa tutkimuksessa perindopriilin todettiin merkittävästi alentavan sydäninfarktin riskiä sepelvaltimotautipotilailla. Perindopriiliä voidaan käyttää myös sydämen vajaatoiminnasta kärsivien potilaiden hoitoon. ==Haittavaikutukset== Tyypillisimpiä perindopriilin aiheuttamia haittavaikutuksia ovat kuiva yskä, huimaus ja selkäkivut. ==Synteesi== Perindopriilisynteesin lähtöaine on S-norvaliini, joka reagoi pelkistävällä aminoinnilla palorypälehapon kanssa ja pelkistimenä reaktiossa voidaan käyttää natriumsyanoboorihydridiä. Muodostuvan tuotteen karboksyylihapporyhmä reagoi oktahydroindoliini-2-karboksyylihapon, jota saadaan indoli-2-karboksyylihapon katalyyttisellä vedytyksellä, tert- butyyliesterin kanssa muodostaen amidin disykloheksyylikarbodi-imidin katalysoimana. Muodostuvasta tuotteesta saadaan perindopriiliä hydrolysoimalla tert-butyyliesteriryhmä happamissa olosuhteissa. ==Lähteet== Luokka:ACE- estäjät
Wolio

Wolio eli baubau on malaijilais-polynesialainen kieli, jota puhutaan Indonesiassa Butonin saarella. Sen läheisiä sukukieliä ovat wotu ja kamaru. Wolio oli Baubaun sulttaanikunnan aikaan sulttaanin hovikieli ja alueen aateliston puhekieli. Nykyisin wolion käyttö keskittyy enimmäkseen maaseudulle, kun taas kaupunkiväestö käyttää indonesiaa pääasiallisena kielenään. == Lähteet == Luokka:Malaijilais-polynesialaiset kielet Luokka:Indonesian kielet
Valkolupiini

Valkolupiini (Lupinus albus) on hernekasvi. Valkolupiini tuottaa palkoja, jotka soveltuvat rehuksi ja ihmisravinnoksi. Valkolupiinilla on suurempi sadon muodostuspotentiaali kuin sini- ja keltalupiinilla, mutta vastaavasti pitempi kasvukausiVille Ketomäki: Rehulupiinit viljelykasveina opinnäytetyö 2010, Seinäjoen AMK. Simojoen (1988) kokeissa kevätkylvöinen valkolupiini saavutti noin 6,5 tonnin kuiva-ainesadon hehtaarilta kokoviljasäilörehuna (lajike 'Wat'). == Lähteet == == Aiheesta muualla == * Kassu – Kasvien suomenkieliset nimet: Valkolupiini (Lupinus albus) * United States Department of Agriculture (USDA): Lupinus albus * Dr. Duke's Phytochemical and Ethnobotanical Databases: Lupinus albus Luokka:Lupiinit
LaSalle

LaSalle oli vuosina 1927–1941 valmistettu amerikkalainen automerkki. Merkin perusti General Motors hieman halvemmaksi vaihtoehdoksi Cadillacille. LaSallen oli tarkoitus olla hinnaltaan Cadillacin ja muiden GM:n automerkkien välissä. LaSalle-merkin ja konseptin loi Alfred P. Sloan. Halvin merkki oli Chevrolet. Muut 1920-luvun General Motorsin automerkit halvimmasta kalliimpaan olivat nousevassa järjestyksessä Oakland, Oldsmobile, Buick ja ylimpänä Cadillac. Buickin ja Cadillacin väliin tehtiin LaSalle. Taustalla oli Packard-merkin myynnin nousu saman luokan Cadillacia vastaan. LaSalle-autojen oli määrä haastaa suosittu Packard Six.1927 LaSalle , HowStuffWorks Vuoden 1927 LaSallessa oli 303 kuutiotuuman 90 asteen V8-moottori, teholtaan 75 hevosvoimaa (hp) eli 56 kilowattia. Nimi LaSalle otettiin ranskalaiselta tutkimusmatkaajalta Robert Cavelier de La Sallelta, joka vuonna 1682 oli julistanut Louisianan alueen Ranskan siirtomaaksi. Myöhemmin 1930-luvun laman aikaan sekä Cadillacin että LaSallen myynti väheni. Molemmat merkit kuitenkin säilyivät General Motorsin valikoimissa ja niiden myynti nousi 1930-luvun edetessä. LaSallen myynti vuosina 1933–1941 ylitti Cadillacin myyntimäärät, mutta silti GM lopetti LaSalle-merkin. Cadillacilla oli perinteisenä loistoautomerkkinä hyvä imago, joka autotehtaan kannatti säilyttää. ==LaSalle populaarikulttuurissa== Automerkki mainitaan televisiosarjan Perhe on pahin jaksot aloittavassa tunnuslaulussa, jonka päähahmot Archie ja Edith Bunker laulavat pianon ääressä duettona. Laulun toiseksi viimeinen säe ”Gee, our old LaSalle ran great” oli 1970-luvun tv-yleisölle vaikea ymmärtää, koska automerkki oli ehtinyt jo vaipua unohduksiin ja koska säkeestä oli muutenkin vaikea saada selvää. Toisen tuotantokauden jälkeen tunnuslaulusta kuvattiin uusi versio, jossa sanat äännetään selvemmin.All in the Family FAQ, Mortys TV. Viitattu 9.9.2014. ==Lähteet== Luokka:Yhdysvaltalaiset automerkit Luokka:1920-luvun autot Luokka:1930-luvun autot
Can’t Hold Us

Can't Hold Us on yhdysvaltalaisen hip hop-duo Macklemoren ja Ryan Lewisin kappale heidän The Heist -debyyttialbumiltaan. Kappale julkaistiin albumin kolmantena singlenä 16. elokuuta 2011 ja se sisältää myös Ray Daltonin esittämiä vokaaleja. Kappale saavutti Billboard Hot 100 -listan ensimmäisen sijan, muodostuen kaksikon toiseksi kärkisijan hitiksi Yhdysvalloissa. Se on myös heidän kolmas peräkkäinen ensimmäisen listasijan saavuttanut single Australiassa. Kappaleen musiikkivideo oli ehdokkaana 56. Grammy palkintogaalassa vuonna 2014. Kappale on myös listattu Spotifyn "vuoden 2013 ladatuimmaksi kappaleeksi". ==Lähteet== Luokka:Vuoden 2011 kappaleet Luokka:Yhdysvaltalaiset hip hop -kappaleet Luokka:Billboard Hot 100 -listan ykköset